Kolmen ottelun jälkeen Morenon väliaikainen päävalmentajan pesti muuttui pysyväksi, kun Luis Enrique irtisanoutui päävalmentajan tehtävistä vedoten tyttärensä sairauteen. Sopimus ulottui vuoden 2020 EM-kilpailuihin saakka. Kuitenkin vain viisi kuukautta myöhemmin Moreno irtisanotui päävalmentajan tehtävästä ja Luis Enrique palasi tehtävään huolimatta tappiottomien otteluiden putkesta ja varmistuneesta paikasta vuoden 2020 EM-kilpailuihin. Luis Enrique erotti Morenon valmennusryhmästään kokonaan vedoten lojaalisuuden puutteeseen ja liian suureen kunnianhimoon, kun Moreno olisi halunnut valmentaa Espanjaa vielä EM-kilpailuissa.